title: A Bizottság 705/2014/EU végrehajtási rendelete ( 2014. június 25. ) a törmelék rizsre vonatkozó behozatali vám megállapításáról

text:
               26.6.2014

               HU

               Az Európai Unió Hivatalos Lapja

               L 186/53

         A BIZOTTSÁG 705/2014/EU VÉGREHAJTÁSI RENDELETE
   (2014. június 25.)
   a törmelék rizsre vonatkozó behozatali vám megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke a) pontjára,
   mivel:

               (1)

               Az Európai Közösség és Thaiföld között a rizsre vonatkozóan létrejött megállapodás (2), amelyet a 2005/953/EK tanácsi határozat (3) hagyott jóvá, úgy rendelkezik, hogy az Unió tonnánként 65 EUR behozatali vámot vet ki a törmelék rizsre.

               (2)

               Az Unió és Thaiföld között létrejött megállapodás végrehajtásához az 1234/2007/EK tanácsi rendelet (4) 140. cikke tonnánként 65 EUR összegben állapítja meg a törmelék rizsre vonatkozó behozatali vámot.

               (3)

               Az 1234/2007/EK rendeletet hatályon kívül helyező és felváltó 1308/2013/EU rendelet nem tartalmaz az 1234/2007/EK rendelet 140. cikkéhez hasonló rendelkezést. A behozatali vámok tekintetében az 1308/2013/EU rendelet 183. cikke felhatalmazza a Bizottságot arra, hogy végrehajtási aktusokat fogadjon el az alkalmazandó behozatali vám mértékének a – többek között egy, az Európai Unió működéséről szóló szerződésnek megfelelően kötött nemzetközi megállapodásban előírt – szabályok szerint történő megállapításáról.

               (4)

               Az Unió és Thaiföld közötti megállapodás folyamatos betartása érdekében meg kell állapítani a törmelék rizsre vonatkozó behozatali vám mértékét,

         ELFOGADTA EZT A RENDELETET:
   1. cikk
   A közös vámtarifában rögzített behozatali vám mértékétől eltérve a 1006 40 00 KN-kód alá tartozó törmelék rizs behozatalára vonatkozó vám mértéke tonnánként 65 EUR.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 25-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  Megállapodás levélváltás formájában az EK-nak az 1994. évi GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994. évi GATT XXVIII. cikke szerint az Európai Közösség és Thaiföld között (HL L 346., 2005.12.29., 26. o.).

      (3)  A Tanács 2005. december 20-i 2005/953/EK határozata az EK-nak az 1994. évi GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994. évi GATT XXVIII. cikke szerint az Európai Közösség és Thaiföld közötti, levélváltás formájában létrejött megállapodás megkötéséről (HL L 346., 2005.12.29., 24. o.).

      (4)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).


title: A Bizottság 895/2011/EU végrehajtási rendelete ( 2011. augusztus 22. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról (Pimiento Asado del Bierzo [OFJ])

text:
               8.9.2011

               HU

               Az Európai Unió Hivatalos Lapja

               L 231/5

         A BIZOTTSÁG 895/2011/EU VÉGREHAJTÁSI RENDELETE
   (2011. augusztus 22.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról (Pimiento Asado del Bierzo [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Spanyolország kérelmét a 417/2006/EK rendelettel (2) módosított 2400/96/EK bizottsági rendelet (3) alapján bejegyzett „Pimiento Asado del Bierzo” oltalom alatt álló földrajzi jelzéshez kapcsolódó termékleírás módosításának jóváhagyására.

               (2)

               Az 510/2006/EK rendelet 9. cikke értelmében a szóban forgó módosítások nem tekinthetők kisebb jelentőségűnek, ezért a Bizottság az említett rendelet 6. cikke (2) bekezdésének első albekezdése alapján a módosításra vonatkozó kérelmet (4) közzétette az Európai Unió Hivatalos Lapjában. A Bizottsághoz nem érkezett az 510/2006/EK rendelet 7. cikke szerinti kifogás, ezért a módosításokat jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közzétett módosításai jóváhagyásra kerülnek.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 22-én.

            a Bizottság részéről, az elnök nevében,
         Cecilia MALMSTRÖM

            a Bizottság tagja

      (1)  HL L 93., 2006.3.31., 12. o.

      (2)  HL L 72., 2006.3.11., 8. o.

      (3)  HL L 327., 1996.12.18., 11. o.

      (4)  HL C 321., 2010.11.26., 18. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      SPANYOLORSZÁG
      Pimiento Asado del Bierzo (OFJ)


title: A Bizottság 411/2012/EU végrehajtási rendelete ( 2012. május 14. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               15.5.2012

               HU

               Az Európai Unió Hivatalos Lapja

               L 126/6

         A BIZOTTSÁG 411/2012/EU VÉGREHAJTÁSI RENDELETE
   (2012. május 14.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 14-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1236/2011/EU végrehajtási rendelete ( 2011. november 29. ) az 1828/2006/EK rendeletnek a pénzügyi konstrukciók révén történő beruházások tekintetében való módosításáról

text:
               30.11.2011

               HU

               Az Európai Unió Hivatalos Lapja

               L 317/24

         A BIZOTTSÁG 1236/2011/EU VÉGREHAJTÁSI RENDELETE
   (2011. november 29.)
   az 1828/2006/EK rendeletnek a pénzügyi konstrukciók révén történő beruházások tekintetében való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletre (1) és különösen annak 44. cikke (3) bekezdésére,
   mivel:

               (1)

               A gazdasági válság továbbra is minden eddiginél súlyosabb hatást gyakorol az Unióra, és új erőfeszítésekre van szükség a fenntartható növekedés és munkahelyteremtés eléréséhez.

               (2)

               A vállalkozásokba történő befektetések hozzájárulnak a növekedéshez, növelik a versenyképességet és munkahelyeket teremtenek.

               (3)

               A vállalkozásokat támogató intézkedéseket meg kell erősíteni. Ezen intézkedéseknek lehetővé kellene tenniük, hogy az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról szóló 1083/2006/EK tanácsi rendelet, valamint az Európai Regionális Fejlesztési Alapról szóló 1080/2006/EK európai parlamenti és a tanácsi rendelet végrehajtására vonatkozó szabályok meghatározásáról szóló, 2006. december 8-i 1828/2006/EK bizottsági rendelet (2) 43. cikke (1) bekezdésének a) pontjában említett pénzügyi konstrukciók révén a vállalkozások szélesebb köre férjen hozzá a befektetésekhez, és ne csak olyan vállalkozások, amelyek a létrehozás korai szakaszában vannak, vagy bővítés alatt állnak.

               (4)

               Az ilyen befektetéseket csak olyan gazdasági tevékenységek esetén kell végrehajtani, amelyeket a pénzügyi konstrukciók irányítói gazdaságilag életképesnek ítélnek, ezért csak olyan helyzetekre kellene korlátozni őket, ahol a pénzügyi ágazat által biztosított likviditás hiánya veszélyezteti a gazdaságilag életképes vállalkozások üzleti tevékenységeinek folytatását.

               (5)

               Az ilyen intézkedések csak olyan visszafizetendő befektetésekre vagy visszafizetendő befektetések garanciáira vonatkozhatnak, amelyeket e rendelet hatálybalépését követően nyújtanak, az érintett finanszírozási megállapodásokban előirányzott befektetési stratégia részeként. Az e rendelet hatálybalépése előtt megkötött finanszírozási megállapodásokra vonatkozóan a befektetési stratégia kiigazítására irányuló átmeneti rendelkezéseket kell hozni.

               (6)

               Az e rendeletben előírt intézkedésekről az alapok koordinációs bizottsága – szavazást követően – nem nyilvánított véleményt,

         ELFOGADTA EZT A RENDELETET:
   1. cikk
   Az 1828/2006/EK rendelet 45. cikke helyébe a következő szöveg lép:

      „45. cikk
      A vállalkozásokra irányuló pénzügyi konstrukciókra vonatkozó további rendelkezések
      A 43. cikk (1) bekezdésének a) pontjában említett, a vállalkozásokra irányuló pénzügyi konstrukciók csak olyan tevékenységekbe ruháznak be, amelyeket a pénzügyi konstrukciók irányítói gazdaságilag életképesnek ítélnek.
      2004. október 10. után nem ruházhatnak be a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatás (3) meghatározása szerinti, ún. nehézségekkel küzdő cégekbe.

   2. cikk
   A 2011. december 1. előtt megkötött finanszírozási megállapodások módosíthatóak annak érdekében, hogy az 1828/2006/EK rendelet 45. cikkének megfelelően az új visszafizetendő befektetésekre vagy az új visszafizetendő befektetések garanciáira is vonatkozzanak. E módosítások részét képezi a rendelet 43. cikke (3) bekezdése a) pontjában említett, kiigazított befektetési stratégia.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 29-én.

            a Bizottság részéről

            az elnök

         José Manuel BARROSO

      (1)  HL L 210., 2006.7.31., 25. o.

      (2)  HL L 371., 2006.12.27., 1. o.

      (3)  HL C 244., 2004.10.1., 2. o.”


title: A Bizottság 973/2013/EU végrehajtási rendelete ( 2013. október 10. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Nürnberger Bratwürste/Nürnberger Rostbratwürste [OFJ])

text:
               12.10.2013

               HU

               Az Európai Unió Hivatalos Lapja

               L 272/5

         A BIZOTTSÁG 973/2013/EU VÉGREHAJTÁSI RENDELETE
   (2013. október 10.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Nürnberger Bratwürste/Nürnberger Rostbratwürste [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második mondatára,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Németország kérelmét, amely az 1257/2003/EK bizottsági rendelet (2) alapján bejegyzett „Nürnberger Bratwürste”/„Nürnberger Rostbratwürste” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A kérelem a termékleírás módosítására vonatkozik.

               (3)

               A Bizottság megvizsgálta és indokoltnak találta a szóban forgó módosítást. Mivel a módosítás kisebb jelentőségű, azt a Bizottság az 1151/2012/EU rendelet 50–52. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Nürnberger Bratwürste”/„Nürnberger Rostbratwürste” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 10-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 177., 2003.7.16., 3. o.

      I. MELLÉKLET
      A Bizottság jóváhagyja a „Nürnberger Bratwürste”/„Nürnberger Rostbratwürste” oltalom alatt álló földrajzi jelzéshez kapcsolódó termékleírás alábbi módosítását:
      Az összetétel leírása a „nagyjából zsírtalanított sertéshús” szövegrész után a következő szöveggel egészül ki: „Kövér hús, különösen sertésdagadó, hasaszalonna, toka, tokaszalonna, karaj és hátszalonna.”

                  1.

                  A módosítás az élelmiszerek összetevőinek címkézésére (a feltüntetendő összetevők mennyiségére) vonatkozó új szabályok miatt vált szükségessé, amelyeket a címkézésről szóló 2000/13/EK európai parlamenti és tanácsi irányelv módosításáról szóló, 2001. november 26-i 2001/101/EK bizottsági irányelv vezetett be. A címkézésről szóló irányelv I. melléklete jelenleg előírja, hogy egy összetevő kizárólag akkor illethető a ”…hús” kifejezéssel, ha nem lép túl egy meghatározott zsír- és kötőszövet-tartalmat. A sertéshús esetében a zsírtartalom nem haladhatja meg a 30 %-ot, a kötőszövet-tartalom pedig a 25 %-ot. Az e határértéket meghaladó összetevőt például „kövér húsként” kell jellemezni.
                  A „Nürnberger Bratwürste”/„Nürnberger Rostbratwürste” receptje 30 % feletti zsírtartalmat engedélyez. A termékleírás csak a „nagyjából zsírtalanított sertéshúsról” rendelkezett. A feltüntetendő összetevők mennyiségére vonatkozó követelménnyel összhangban a magasabb zsírtartalmat az élelmiszerek címkézéséről szóló rendelet (Lebensmittel-Kennzeichnungsverordnung, LMKV) 3. szakasza (1) bekezdése 3. pontjának megfelelően immár fel kell tüntetni a csomagoláson. Az élelmiszerek címkézéséről szóló rendeletnek az irányelv szerinti módosítása eddig nem került be a „Nürnberger Bratwürste”/„Nürnberger Rostbratwürste” receptjébe, illetve termékleírásába. A receptet és a termékleírást ezért módosítani kell, hogy a termék összhangba kerüljön az új címkézési követelményekkel.
                  A „Nürnberger Bratwürste” oltalmával foglalkozó szövetség (Schutzverband Nürnberger Bratwürste) 2006. szeptember 28-án hozzájárult ahhoz, hogy felülvizsgálja a receptet és az 1257/2003/EK rendeletnek megfelelően elindítja a termékleírás módosítására irányuló eljárást (hivatkozás: DPMA 398 99 002.6).

                  2.

                  A „Nürnberger Bratwürste”/„Nürnberger Rostbratwürste” elnevezésű kolbászt az átadott recept szerint hagyományosan dagadóból, hasaszalonnából, tokából, tokaszalonnából, karajból vagy hátszalonnából állítják elő. Túlnyomórészt ezek az összetevők felelnek a kolbász állagáért és puhaságáért. Ezen összetevők nélkül a darálthús-termék a sütés során jelentősen kiszáradna és szétesne. A kövér hús továbbá nagymértékben felelős az aromáért, amelyet fokoznak a „Nürnberger Bratwürste”/„Nürnberger Rostbratwürste” sajátos fűszerezettsége biztosította fűszeres ízek.
                  A részletesebb felsorolás célja, hogy egyértelművé tegye az összetevőket. A „nagyjából zsírtalanított sertéshús” kifejezést a terület németországi szakértői különbözőképpen értelmezik. Egyesek szerint a „nagyjából zsírtalanított sertéshús” nem foglalja magában a kövér húst. Ez azt jelentené, hogy a „Nürnberger Bratwürste”/„Nürnberger Rostbratwürste” termékleírása kezdettől fogva hiányos volt. Ezt a német élelmiszerek nyilvántartásáról szóló iránymutatásban található meghatározásra hivatkozva támasztják alá, az iránymutatásban ugyanis a „grob entfettetes Schweinefleisch” (nagyjából zsírtalanított sertéshús) és a „Speck” (kövér hús) kifejezésre külön meghatározás szerepel.
                  Az iránymutatásnak ez a pontja még a felügyeleti hatóságok számára sem érthető. Az észak-bajorországi vizsgálati hivatal (Landesuntersuchungsanstalt Nordbayern) is részt vett az eredeti termékleírás elkészítésében, és az összetevőkkel kapcsolatos ismereteinek birtokában a fent ismertetett helyzet ellenére sem tartotta szükségesnek az alkotóelemek további részletezését. Valamennyi érintett fél természetesen azt feltételezte, hogy a nagyjából zsírtalanított hús valamennyi kövér húst is tartalmazhat. Máskülönben a receptben nem szerepelhetett volna legfeljebb 35 % zsírtartalom. Ez az arány csak akkor érhető el, ha a „nagyjából zsírtalanított sertéshús” tartalmaz bizonyos mennyiségű dagadót, hasaszalonnát, tokát, tokaszalonnát, karajt vagy hátszalonnát.
                  A receptben a kövér hús arányát először is a zsírtartalomra vonatkozó 35 %-os határérték korlátozza. Másodsorban az a rendelkezés korlátozza, amely előírja, hogy a kötőszöveti fehérje nélküli húsfehérje legalább 12 % legyen. Mivel a kövér húsban a kötőszöveti fehérje nélküli húsfehérje-tartalom átlagosan mindössze 8 %, a végtermék kötőszöveti fehérje nélküli húsfehérje-tartalma csak olyan különösen sovány, kiváló minőségű hússal együtt érhető el, amelynek a kötőszöveti fehérje nélküli húsfehérje-tartalma jóval meghaladja a 12 %-ot. A kötőszöveti fehérje nélküli húsfehérje-tartalom minimális értékének receptbeli meghatározása ezért korlátozza a kövérhús-tartalmat. A „nagyjából zsírtalanított sertéshús” kifejezésnek a receptben használt meghatározását ennélfogva nem az iránymutatás szerint kell értelmezni. Magából a receptből is inkább az derül ki, hogy a kifejezés ebben az esetben más értelemben használatos, mint az iránymutatásban.
                  Ezen túlmenően az iránymutatás nem kötelező érvényű. Elismert tény, hogy az iránymutatás nem a fogyasztók és a terület szakértőinek véleményét tükrözi, mivel az iránymutatás kidolgozásakor nem kérték ki a véleményüket. Az iránymutatás inkább bizonyos érdekelt felek véleményét tükrözi. Az iránymutatás tulajdonképpen jelentős mértékben eltér a hagyományos előállítási gyakorlatoktól. Ez már a „Nürnberger Bratwürste OFJ”/„Nürnberger Rostbratwürste OFJ” termékleírásának kidolgozásakor is nyilvánvaló volt, mivel az itt ismertetett „Nürnberger Bratwürste”/„Nürnberger Rostbratwürste” jelentősen eltért a helyi szinten használt aktuális recepttől. Ennek következtében az iránymutatás a lajstromozási eljárást követően módosult. A „Nürnberger Bratwürste”/„Nürnberger Rostbratwürste” előállítása során alkalmazott hagyományos gyakorlatoknak kell hivatkozási alapként szolgálniuk a receptben használt „nagyjából zsírtalanított sertéshús” elnevezésű összetevő meghatározásához is. Ebben az esetben a „dagadó, hasaszalonna, toka, tokaszalonna, karaj és hátszalonna” összetevők hagyományosan használatosak. Annak érdekében, hogy valamennyi fél számára egyértelmű legyen, a „kövér hús, különösen sertésdagadó, hasaszalonna, toka, tokaszalonna, karaj és hátszalonna” összetevőket immár konkrétan is felsorolja a recept.

      II. MELLÉKLET

         Konszolidált egységes dokumentum

      A Tanács 2006. március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)

         „NÜRNBERGER BRATWÜRSTE”/„NÜRNBERGER ROSTBRATWÜRSTE”

      EK-szám: DE-PGI-0105-0184-2010.9.28.

         OFJ (X) OEM ()

      1.   Elnevezés

      „Nürnberger Bratwürste”/„Nürnberger Rostbratwürste”
      2.   Tagállam vagy harmadik ország

      Németország.
      3.   A mezőgazdasági termék vagy élelmiszer leírása

      3.1.   A termék típusa

                  1.2. osztály:

                  Húsipari termékek (főzve, sózva, füstölve stb.)

            3.2.   Az 1. pontban szereplő elnevezéssel jelölt termék leírása

      7–9 cm hosszú, juhbélbe légmentesen töltött, közepes darabokra vagdalt, mintegy 20–25 gramm nyers egységtömegű grillkolbász.
      Összetétel:
      Nagyjából zsírtalanított sertéshús, kövér hús, különösen sertésdagadó, hasaszalonna, toka, tokaszalonna, karaj és hátszalonna, töltőanyag és tartósítás nélkül (a füstölt „Bratwürste” kivételével), a fűszerkeverék a hagyományos recepttől függően változik, különösen a majoránna jellegzetes; a kötőszöveti fehérje nélküli húsfehérje-tartalma legalább 12 % kell, hogy legyen, abszolút zsírtartalma legfeljebb 35 % lehet; a húsfehérjében a kötőszöveti fehérje nélküli húsfehérje-tartalom legalább 75 térfogatszázalék (szövettani szempontból) és legalább 80 % (kémiai szempontból).
      3.3.   Nyersanyagok (kizárólag feldolgozott termékek esetében)

      Kövér hús, különösen sertésdagadó, hasaszalonna, toka, tokaszalonna, karaj és hátszalonna; a végtermék zsírtartalma legfeljebb 35 % lehet, a kötőszöveti fehérje nélküli húsfehérje-tartalomnak legalább 12 %-nak kell lennie; fűszerkeverék, különösen majoránna; juhbél.
      3.4.   Takarmány (kizárólag állati eredetű termékek esetében)

      —
      3.5.   Az előállítás azon műveletei, amelyeket a meghatározott földrajzi területen kell elvégezni

      A „Nürnberger Bratwürste”/„Nürnberger Rostbratwürste” előállításának valamennyi szakasza a meghatározott földrajzi területen történik. Ezek a szakaszok a következők:

                  —

                  a hús mennyiségének darálással vagy vagdalással történő csökkentése,

                  —

                  a csökkentett mennyiségű hús összekeverése, valamint fűszerekkel történő keverése a kolbászkeverék előállításához,

                  —

                  a juhbelek töltése.

            3.6.   A szeletelésre, az aprításra, a csomagolásra stb. vonatkozó egyedi szabályok

      —
      3.7.   A címkézésre vonatkozó egyedi szabályok

      —
      4.   A földrajzi terület tömör meghatározása

      Nürnberg városának területe.
      5.   Kapcsolat a földrajzi területtel

      5.1.   A földrajzi terület sajátosságai

      Nürnbergben a Bratwürste (sült kolbász) előállítása évszázadokra visszatekintő hagyomány, amely bizonyíthatóan 1313-ig vezethető vissza. A „Nürnberger Bratwürste”/„Nürnberger Rostbratwürste” hosszúságának és tömegének jellemző csökkentése legalább 1573-ig vezethető vissza. Nürnberg két fontos kereskedelmi útvonal kereszteződésében való fekvése azt jelentette, hogy Nürnbergben már régóta rendelkezésre álltak keleti fűszerek a kolbászkészítéshez.
      A nürnbergi Bratwurst (sült kolbász) jelenlegi hagyománya nevezetes múltra tekint vissza. A „Nürnberger Bratwürste”/„Nürnberger Rostbratwürste” kolbászt például Goethe és Jean Paul is nagyra értékelte. St. Sebald kerületben a Bratwurst-Glöcklein a 19. századi Németország egyik leghíresebb italmérése volt, ahová nemcsak arisztokraták és vagyonos emberek tértek be, hanem a város minden látogatója számára is fontos megálló volt.
      5.2.   A termék sajátosságai

      A „Nürnberger Bratwürste”/„Nürnberger Rostbratwürste” kolbászt szokatlanul kis mérete és majoránnás ízjegyei jellemzik. A kolbász régóta ellenőrzött, kiemelkedő minőségi színvonalat képvisel, ismertsége jóval túllépi a nürnbergi régiót és nagy elismerésnek örvend a fogyasztók körében.
      Ez abban is megnyilvánul, hogy ma egy szokásos városlátogatási programban szerepel a „Nürnberger Bratwürste”/„Nürnberger Rostbratwürste” fogyasztása a Nürnberg városközpontjában található számos Bratwurstküche vagy Wurstbraterei egyikében.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

      A nürnbergi Bratwurst előállításának több évszázados hagyománya, a régóta ellenőrzött, kiemelkedő minőségi színvonal, valamint a szokatlanul kis méret a „Nürnberger Bratwürste”/„Nürnberger Rostbratwürste” kolbászt Németország- és világszerte ismertté és nagyra becsültté tette.
      A kolbászkülönlegesség Nürnbergben, az egykori császárvárosban alakult ki a város földrajzi fekvéséből adódóan, ugyanis Nürnberg a Kelet-Ázsiából érkező kereskedelmi és fűszerszállítási útvonalak fontos kereszteződésében fekszik, ahonnan olyan fűszerek kerültek be, mint a majoránna, a szerecsendió és a bors. Az előállítást elsősorban ezeknek az ázsiai fűszereknek az elérhetősége tette lehetővé. Mivel Nürnberg városa számos távolsági kereskedelemben és számtalan kifinomult „modern hagyományban” érintett volt, egyre kisebb, egyre finomabb, egyre jobban fűszerezett kolbászt állítottak itt elő, amely idővel a híres „Nürnberger Bratwürste” kolbásszá vált.
      A vidéki területektől eltérően a város kezdettől fogva nagyobb hangsúlyt helyezett a minőségre. Míg máshol a mennyiség élvezett elsőbbséget, Nürnbergben az alapelv a mennyiség helyett a minőség volt, és ennek eredményeképpen alakult ki a kolbász kis mérete.
      A recept betartása és a minőség a nürnbergi városi tanács felügyeleti szabályaira vezethető vissza. Nürnberg joggal mondhatja el magáról, hogy övé az 1300. évi büntető törvénykönyvben említett, legrégebbi élelmiszerfelügyeleti rendszer.
      Nürnberg városa a recept közzétételével, szigorú felügyelet gyakorlásával és az előállításnak a város területére való korlátozásával hozzájárult annak biztosításához, hogy a kolbász jellege egyúttal származását is jelzi.
      A földrajzi területtel való kapcsolat ezért eredetileg a fűszerszállítási és kereskedelmi útvonalak fontos kereszteződését jelentő földrajzi fekvésén, valamint az élelmiszer-felügyelet korai bevezetésén alapult. A földrajzi fekvés, az élelmiszer-felügyelet és ezekhez kapcsolódóan a recept védelme ezért a kolbász különleges minőségét eredményezte. A világszerte kiterjedt kereskedelmi hálózattal rendelkező császárváros a középkor óta igen jól ismert különlegességet hozott létre. A kapcsolat ma ennek a világszerte hagyományosan elismert különlegességnek a hírnevén alapul.

         Hivatkozás a termékleírás közzétételére

      (510/2006/EK rendelet (2) 5. cikk (7) bekezdés)
      Markenblatt 44. kötet, 2007.11.2., 7a-bb. rész, 20269. o.
      https://register.dpma.de/DPMAregister/geo/detail.pdfdownload/142

         (1)  HL L 93., 2006.3.31., 12. o. A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet (HL L 343., 2012.12.14., 1. o.).

         (2)  A rendelet helyébe a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet lépett.


title: A Bizottság 1243/2013/EU végrehajtási rendelete ( 2013. november 28. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Dinde de Bresse [OFJ])

text:
               4.12.2013

               HU

               Az Európai Unió Hivatalos Lapja

               L 323/7

         A BIZOTTSÁG 1243/2013/EU VÉGREHAJTÁSI RENDELETE
   (2013. november 28.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Dinde de Bresse [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 2003. május 14-i 828/2003/EK bizottsági rendelettel (2) módosított 1107/96/EK bizottsági rendelet (3) alapján bejegyzett „Dinde de Bresse” oltalom alatt álló eredetmegjelöléshez kapcsolódó termékleírás módosításainak jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (4).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 120., 2003.5.15., 3. o.

      (3)  HL L 148., 1996.6.21., 1. o.

      (4)  HL C 157., 2013.4.6., 4. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.1. osztály.   Friss hús (valamint vágási melléktermék és belsőség)

      FRANCIAORSZÁG
      Dinde de Bresse (OFJ)


title: A Tanács (EU) 2016/1442 végrehajtási rendelete (2016. augusztus 31.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) és (3) bekezdésének végrehajtásáról

text:
               1.9.2016

               HU

               Az Európai Unió Hivatalos Lapja

               L 235/1

         A TANÁCS (EU) 2016/1442 VÉGREHAJTÁSI RENDELETE
   (2016. augusztus 31.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) és (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (1) és (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az Egyesült Nemzetek Biztonsági Tanácsának a 2127 (2013) sz. ENSZ BT-határozat alapján létrehozott bizottsága 2016. augusztus 23-án két személyt felvett a korlátozó intézkedések hatálya alá tartozó személyek és szervezetek jegyzékébe, valamint egy korlátozó intézkedések hatálya alá tartozó személy vonatkozásában aktualizálta az adatokat.

               (3)

               A 224/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 31-én.

            a Tanács részéről

            az elnök

         M. LAJČÁK

      (1)  HL L 70., 2014.3.11., 1. o.

      MELLÉKLET

                  I.

                  A 224/2014/EU rendelet I. melléklete a következő bejegyzésekkel egészül ki:
                  A.   Személyek

                                    „10.

                                 Ali KONY (más néven: a) Ali Lalobo b) Ali Mohammad Labolo c) Ali Mohammed d) Ali Mohammed Lalobo e) Ali Mohammed Kony f) Ali Mohammed Labola g) Ali Mohammed Salongo h) Ali Bashir Lalobo i) Ali Lalobo Bashir j) Otim Kapere k) »Bashir« l) »Caesar« m) »One-P« n) »1-P«

                                    Tisztség: az Úr Ellenállási Hadserege (Lord's Resistance Army) parancsnokhelyettese

                                    Születési idő: a) 1994 b) 1993 c) 1995 d) 1992

                                    Cím: Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva).

                                    A jegyzékbe vétel időpontja:2016. augusztus 23.

                                    Egyéb információk:

                                 Ali Kony az Úr Ellenállási Hadserege (Lord's Resistance Army, LRA) (vö.: Szervezetek, 002.) nevű jegyzékbe vett szervezet egyik parancsnokhelyettese, és a szervezet vezetőjének, Joseph Kony (vö.: Személyek, 009.) jegyzékbe vett személynek a fia. Ali 2010-ben vált az LRA vezetőségének tagjává. Tagja a Joseph Kony-val együtt állomásozó, magas rangú tisztekből álló csoportnak.

                                    A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

                                 Ali Kony-t 2016. augusztus 23-án vették jegyzékbe a 2262 (2016) ENSZ BT-határozat 12. pontja és 13. pontjának d) és g) alpontja alapján, mint »olyan személyt, aki részt vesz a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatja azokat;«»különböző természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújt fegyveres csoportoknak vagy bűnszövetkezeteknek;«»Olyan szervezet vezetői közé tartozik, amelyet a bizottság a 2134 (2014) ENSZ BT-határozat 36. vagy 37. pontja, vagy e határozat alapján jegyzékbe vett, illetve a bizottság által a 2134 (2014) ENSZ BT-határozat 36. vagy 37. pontja, vagy e határozat alapján jegyzékbe vett személyt vagy szervezetet, vagy ilyen személy vagy szervezet tulajdonában levő vagy ellenőrzése alatt álló szervezetet támogat, vagy annak érdekében, nevében vagy irányítása szerint járt el.«
                                 Ali Kony egyike azon személyeknek, akik Joseph Kony lehetséges utódjaként az LRA vezetőjévé válhatnak. Ali egyre nagyobb mértékben részt vesz az LRA műveletei tervezésében, és kulcsszereplőnek tekinthető a Joseph Kony-hoz való közvetlen eljutás szempontjából. Ali egyúttal az LRA egyik, mintegy 10 közvetlen beosztottal rendelkező hírszerző tisztje.
                                 Ali és fivére, Salim Kony közös feladata az LRA szervezetén belüli fegyelem fenntartása. A testvérek megerősített információk alapján tagjai a Joseph Kony személye körüli belső vezetőségi körnek, amelynek feladata Kony parancsainak végrehajtása. Mindkettőjük nevéhez fűződnek a szervezet szabályainak nem engedelmeskedő LRA-tagok megbüntetését vagy megölését elrendelő fegyelmi döntések. Joseph Kony utasításai alapján Salim és Ali elefántcsont-csempészetben is részt vesz; a Kongói Demokratikus Köztársaság (KDK) északi részén fekvő Garamba Nemzeti Parkból származó elefántcsontot a Közép-afrikai Köztársaságon keresztül Kafia Kingi vitatott régiójába juttatják el, ahol azután eladják vagy helyi kereskedőkkel elcserélik.
                                 Ali Kony feladata az elefántcsont áráról való tárgyalás és barterügyletek lebonyolítása a kereskedőkkel. Havonta egy vagy két alkalommal találkozik a kereskedőkkel, hogy az LRA elefántcsontjának áráról tárgyaljon – esetenként USA-dollárban, szudáni fontban vagy fegyverekért, lőszerért és élelemért cserébe. Ali utasítást kapott Joseph Kony-tól, hogy a legnagyobb agyarakat a Kony tábora köré telepítendő gyalogsági aknák beszerzésére használja fel. 2014 júliusában Ali Kony felügyelte azt a műveletet, melynek keretében 52 darabból álló elefántcsont-szállítmányt juttatak el – végső soron eladás céljára – Joseph Kony számára.
                                 2015 áprilisában Salim egy elefántagyar-szállítmány átvétele céljából hagyta el Kafia Kingit. Májusban Salim részt vett egy húsz darabból álló elefántcsont-szállítmánynak a KDK-ból Kafia Kingibe való eljuttatásában. Ezzel hozzávetőleg egy időben Ali találkozott a kereskedőkkel különböző készletek beszerzése és egy további ügyletekkel kapcsolatos jövőbeli találkozó megszervezése céljából, valamint hogy az LRA nevében megállapodjon velük feltételezhetőleg annak az elefántcsont-szállítmánynak az eladási feltételeiről, amelyet Salim kísért.

                                    Vele kapcsolatban álló személyek és szervezetek:

                                             Joseph Kony, jegyzékbe vétel: 2016. március 7.

                                             Salim Kony, jegyzékbe vétel: 2016. augusztus 23.

                                             Az Úr Ellenállási Hadserege (LRA), jegyzékbe vétel: 2016. március 7.

                                    11.

                                 Salim KONY (más néven: a) Salim Saleh Kony b) Salim Saleh c) Salim Ogaro d) Okolu Salim e) Salim Saleh Obol Ogaro f) Simon Salim Obol)

                                    Tisztség: az Úr Ellenállási Hadserege (Lord's Resistance Army) parancsnokhelyettese

                                    Születési idő: a) 1992 b) 1991 c) 1993
                                 Cím: a) Kafia Kingi (Szudán és Dél-Szudán határán lévő terület, amelynek végleges jogállása még nincs meghatározva), b) Közép-afrikai Köztársaság

                                    A jegyzékbe vétel időpontja:2016. augusztus 23.

                                    Egyéb információ:

                                 Salim Kony az Úr Ellenállási Hadserege (Lord's Resistance Army, LRA) (vö.: Szervezetek, 002.) nevű jegyzékbe vett szervezet egyik parancsnokhelyettese, és a szervezet vezetőjének, Joseph Kony (vö.: Személyek, 009.) jegyzékbe vett személynek a fia. Salim 2010-ben vált az LRA vezetőségének tagjává. Tagja a szervezet Joseph Kony-val együtt állomásozó, magas rangú tisztjeiből álló csoportnak.

                                    A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

                                 Salim Konyt 2016. augusztus 23-án vették jegyzékbe a 2262 (2016) ENSZ BT-határozat 12. pontja és 13. pontjának d) és g) alpontja alapján mint olyan személyt, aki »részt vesz a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatja azokat;«»különböző természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújt fegyveres csoportoknak vagy bűnszövetkezeteknek;«»Olyan szervezet vezetői közé tartozik, amelyet a bizottság a 2134 (2014) ENSZ BT-határozat 36. vagy 37. pontja, vagy e határozat alapján jegyzékbe vett, illetve a bizottság által a 2134 (2014) ENSZ BT-határozat 36. vagy 37. pontja, vagy e határozat alapján jegyzékbe vett személyt vagy szervezetet, vagy ilyen személy vagy szervezet tulajdonában levő vagy ellenőrzése alatt álló szervezetet támogat, vagy annak érdekében, nevében vagy irányítása szerint járt el.«
                                 Salim Kony az LRA »terepi parancsnokságának« főparancsnoka, és fiatal korától közösen tervezte az LRA támadásait és védelmi intézkedéseit Joseph Konyval. Ezt megelőzően Salim vezette azt a csoportot, amely Joseph Kony biztonságáról gondoskodik. A közelmúltban Joseph Kony megbízta Salimot az LRA pénzügyi és logisztikai hálózatainak igazgatásával.
                                 Salim és fivére, Ali Kony közös feladata az LRA szervezetén belüli fegyelem fenntartása. A testvérek megerősített információk alapján tagjai a Joseph Kony személye körüli belső vezetőségi körnek, amelynek feladata Joseph Kony parancsainak végrehajtása. Mindkettőjük nevéhez fűződnek a szervezet szabályainak nem engedelmeskedő LRA-tagok megbüntetését vagy megölését elrendelő fegyelmi döntések. Salimot a beszámolók szerint az LRA olyan tagjainak a meggyilkolása terheli, akik dezertálni szándékoztak, és jelentésekben számolt be Joseph Konynak az LRA csoportjainak és tagjainak tevékenységéről.
                                 Joseph Kony utasításai alapján Salim és Ali elefántcsont-csempészetben is részt vesz; a Kongói Demokratikus Köztársaság (KDK) északi részén fekvő Garamba Nemzeti Parkból származó elefántcsontot a Közép-afrikai Köztársaságon keresztül a vitatott Kafia Kingi régióba juttatják el, ahol azután eladják vagy helyi kereskedőkkel elcserélik.
                                 Salim gyakran vonul ki a Közép-afrikai Köztársaság határához mintegy tucatnyi harcossal, hogy ott az LRA más, a Garamba Nemzeti Parkból elefántcsontot szállító csoportjaival találkozzon, és azokat északra kísérje. 2015 áprilisában Salim egy elefántagyar-szállítmány átvétele céljából hagyta el Kafia Kingit. Májusban Salim részt vett egy húsz darabból álló elefántcsont-szállítmánynak a KDK-ból Kafia Kingibe való eljuttatásában.
                                 Ezt megelőzően, 2014 júniusában Salim egy csapatnyi LRA-harcossal átkelt a KDK-ba, hogy orvvadászatot folytasson elefántokra a Garamba Nemzeti Parkban. Joseph Kony megbízta Salimot azzal is, hogy kísérje el az LRA két parancsnokát a Garambába, hogy elhozzanak onnan olyan elefántcsont-zsákmányokat, amelyeket évekkel korábban rejtettek el. Salim 2014 júliusában találkozott egy újabb LRA-csoporttal, hogy egy összesen 52 darabból álló elefántcsont-szállítmányt jutasson el Kafia Kingibe. Salim volt felelős az elefántcsonttal kapcsolatos ügyletek Joseph Konynak való elszámolásáért, valamint az elefántcsont-ügyletekkel kapcsolatos információknak az LRA csoportjai részére való továbbításáért.

                                    Vele kapcsolatban álló személyek és szervezetek:

                                             Joseph Kony, jegyzékbe vétel: 2016. március 7.

                                             Ali Kony, jegyzékbe vétel: 2016. augusztus 23.

                                             Az Úr Ellenállási Hadserege (LRA), jegyzékbe vétel: 2016. március 7.”

                  II.

                  Az „Egyéb információ:” rovat a következő információval egészül ki Oumar Younous Abdoulay-ra (a 224/2014/EU rendelet I. mellékletének 6. bejegyzése) vonatkozóan:
                  „A beszámolók szerint 2015. október 11-én életét vesztette.”


title: A Bizottság (EU) 2016/2141 végrehajtási rendelete (2016. december 6.) az 1238/95/EK rendeletnek a Közösségi Növényfajta-hivatal részére fizetendő éves díj és vizsgálati díjak mértéke tekintetében történő módosításáról

text:
                  7.12.2016

                  HU

                  Az Európai Unió Hivatalos Lapja

                  L 332/13

            A BIZOTTSÁG (EU) 2016/2141 VÉGREHAJTÁSI RENDELETE
      (2016. december 6.)
      az 1238/95/EK rendeletnek a Közösségi Növényfajta-hivatal részére fizetendő éves díj és vizsgálati díjak mértéke tekintetében történő módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 113. cikkére,
      a Közösségi Növényfajta-hivatal igazgatási tanácsával folytatott konzultációt követően,
      mivel:

                  (1)

                  Az 1238/95/EK bizottsági rendelet (2) 9. cikkének (1) bekezdése a közösségi növényfajta-oltalmi jog oltalmi idejének minden egyes évére meghatározza a Közösségi Növényfajta-hivatal (a továbbiakban: a Hivatal) részére fizetendő éves díj mértékét.

                  (2)

                  Mivel a Hivatal pénzügyi tartaléka a kiegyensúlyozott költségvetés fenntartásához és a működése folyamatosságának biztosításához szükséges szint alá csökkent, az éves díjat növelni kell.

                  (3)

                  Az 1238/95/EK rendelet 8. cikkének (1) bekezdése és I. melléklete meghatározza a közösségi növényfajta-oltalom iránti bejelentés tárgyát képező fajta szakmai vizsgálatának megszervezéséért és elvégzéséért a Hivatal részére fizetendő díj, „a vizsgálati díj” mértékét.

                  (4)

                  A szakmai vizsgálatról szerzett tapasztalatok azt mutatják, hogy a vizsgálati díjak bizonyos költségcsoportokra vonatkozóan idővel változhatnak. A Hivatal által felszámított díjaknak tükrözniük kell a Hivatal által a vizsgáló hivatalok részére az érintett költségcsoportokra fizetendő díjak teljes összegét. Ezért az 1238/95/EK rendelet I. mellékletében meghatározott díjakat módosítani kell az érintett költségcsoportokban.

                  (5)

                  Az 1238/95/EK rendeletet ezért ennek megfelelően módosítani kell.

                  (6)

                  Helyénvaló, hogy a javasolt módosítások 2017. január 1-jétől legyenek alkalmazandók, mert az egyezik a Hivatal költségvetésében az új pénzügyi év kezdetével.

                  (7)

                  Az e rendeletben előírt intézkedések összhangban vannak a Növényfajta-oltalmi Állandó Bizottság véleményével,

            ELFOGADTA EZT A RENDELETET:
      1. cikk
      Az 1238/95/EK rendeletet a következőképpen módosul:

                  1.

                  A 9. cikkben az (1) bekezdés helyébe a következő szöveg lép:
                  „(1)   A Hivatal a közösségi növényfajta-oltalmi jog jogosultjának (a továbbiakban: a jogosult) az alaprendelet 113. cikke (2) bekezdése d) pontjának megfelelően 330 EUR díjat számít fel a közösségi növényfajta-oltalmi jog oltalmi idejének minden egyes évében (a továbbiakban: éves díj).”

                  2.

                  Az I. melléklet e rendelet mellékletének megfelelően módosul.

            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2017. január 1-jétől kell alkalmazni.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 6-án.

               a Bizottság részéről

               az elnök

            Jean-Claude JUNCKER

         (1)  HL L 227., 1994.9.1., 1. o.

         (2)  A Bizottság 1238/95/EK rendelete (1995. május 31.) a Közösségi Növényfajta-hivatal részére fizetendő díjak tekintetében a 2100/94/EK tanácsi rendelet végrehajtási szabályairól (HL L 121., 1995.6.1., 31. o.).

         MELLÉKLET

               „I. MELLÉKLET

                  A 8. cikkben említett szakmai vizsgálattal kapcsolatos díjak

               A növényfajta szakmai vizsgálatáért a 8. cikk alapján fizetendő díjat a táblázatnak megfelelően kell meghatározni:

                           (EUR-ban)

                           Költségcsoport

                           Díj

                              Mezőgazdasági csoport

                           1.

                           Burgonya

                           1 760

                           2.

                           Olajrepce

                           1 860

                           3.

                           Fűfélék

                           2 430

                           4.

                           Más mezőgazdasági növényfajták

                           1 530

                              Gyümölcsök csoportja

                           5.

                           Alma

                           3 050

                           6.

                           Kerti szamóca

                           2 920

                           7.

                           Más gyümölcsfajták

                           2 810

                              Dísznövények csoportja

                           8.

                           Dísznövények, élő mintagyűjteménnyel rendelkező fajok, üvegházi vizsgálat

                           2 020

                           9.

                           Dísznövények, élő mintagyűjteménnyel rendelkező fajok, kültéri vizsgálat

                           1 960

                           10.

                           Dísznövények, élő mintagyűjteménnyel nem rendelkező fajok, üvegházi vizsgálat

                           1 940

                           11.

                           Dísznövények, élő mintagyűjteménnyel nem rendelkező fajok, kültéri vizsgálat

                           1 730

                           12.

                           Dísznövények, különleges növény-egészségügyi feltételek

                           3 350

                              Zöldségek csoportja

                           13.

                           Zöldségek, üvegházi vizsgálat

                           2 360

                           14.

                           Zöldségek, kültéri vizsgálat

                           2 150 ”


title: A Bizottság (EU) 2015/617 végrehajtási rendelete (2015. április 20.) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 230. alkalommal történő módosításáról

text:
               21.4.2015

               HU

               Az Európai Unió Hivatalos Lapja

               L 102/35

         A BIZOTTSÁG (EU) 2015/617 VÉGREHAJTÁSI RENDELETE
   (2015. április 20.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 230. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2015. április 10-én az Egyesült Nemzetek Biztonsági Tanácsának (ENSZ BT) szankcióbizottsága jóváhagyta két személy felvételét az al-Kaida szankcióbizottság által összeállított, azon személyeket, csoportokat és szervezeteket tartalmazó jegyzékbe, amelyekre vonatkozóan a pénzeszközök és gazdasági erőforrások befagyasztását alkalmazni kell.

               (3)

               A 881/2002/EK rendelet I. mellékletét ennek megfelelően módosítani kell.

               (4)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 20-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET

         A 881/2002/EK rendelet I. mellékletében a „Természetes személyek” rész a következő bejegyzésekkel egészül ki:

                  a)

                     „Ali Ben Taher Ben Faleh Ouni Harzi (más néven Abou Zoubair). Születési ideje: 1986.3.9. Születési helye: Ariana, Tunézia. Állampolgársága: tunéziai. Útlevélszáma: W342058 (2011.3.14-én kibocsátott tunéziai útlevél, érvényessége 2016.3.13-án lejár). Nemzeti személyazonosító száma: 08705184 (2011.2.24-én kibocsátott tunéziai nemzeti személyazonosító igazolvány szám). Címe: a) 18 Mediterranean Street, Ariana, Tunézia; b) Szíriai Arab Köztársaság (2015. márciusi tartózkodási helye); c) Irak (2015. márciusi lehetséges alternatív tartózkodási helye); d) Líbia (korábbi tartózkodási helye). Egyéb információ: a) személyleírása: szeme színe: barna; testmagassága: 171 cm; b) az Interpol-ENSZ Biztonsági Tanács speciális körözésen való feltüntetéshez fénykép áll rendelkezésre; c) apja neve: Taher Ouni Harzi, anyja neve: Borkana Bedairia. A 2a. cikk (4) bekezdésének b) pontjában meghatározott megjelölés időpontja: 2015.4.10.”

                  b)

                     „Tarak Ben Taher Ben Faleh Ouni Harzi (más néven Abou Omar Al Tounisi). Születési ideje: 1982.5.3. Születési helye: Tunisz, Tunézia. Állampolgársága: tunéziai. Útlevélszáma: Z050399 (2003.12.9-én kibocsátott tunéziai útlevél, érvényessége 2008.12.8-án lejárt). Nemzeti személyazonosító száma: 04711809 (2003.11.13-án kibocsátott tunéziai nemzeti személyazonosító igazolvány szám). Címe: a) 18 Mediterranean Street, Ariana, Tunézia; b) Szíriai Arab Köztársaság (2015. márciusi tartózkodási helye); c) Irak (2015. márciusi lehetséges alternatív tartózkodási helye); d) Líbia (korábbi tartózkodási helye). Egyéb információ: a) személyleírása: szeme színe: barna; testmagassága: 172 cm; b) az Interpol-ENSZ Biztonsági Tanács speciális körözésen való feltüntetéshez fénykép áll rendelkezésre; c) apja neve: Taher Ouni Harzi, anyja neve: Borkana Bedairia. A 2a. cikk (4) bekezdésének b) pontjában meghatározott megjelölés időpontja: 2015.4.10.”